ત્યારબાદ કુ.ગીતા ગોપી મુખ્ય જિલ્લા ન્યાયાધીશ, રાજકોટ તથા ચેરમેન, જિલ્લા કાનૂની સેવા સતા મંડળ, રાજકોટ દ્વારા તમામ મહિલા કેદીઓને જણાવેલ કે, સદરહ કેમ્પેઇન રાષ્ટ્ર લેવલ હાથ ધરવામાં આવેલ છે તેમજ સદર કેમ્પેઇનના મહિલા કેદીઓના કલ્યાણ માટેની કાર્યવાહી હાથ ધરવામાં આવનાર છે. વધુમાં જણાવેલ કે, મહિલાઓ મોટા ભાગે રજુઆત કરવામાં શરમ રાખતી હોય છે પરંતુ સદર કેમ્પેઇન ખાસ કરીને મહિલા કેદીઓ માટે રાખવામાં આવેલ છે જેથી પ્રત્યેક મહિલા કેદીઓએ કોઇપણ જાતની શરમ સંકોચ કે ડર રાખ્યા વિના રજુઆત કરવી, તેઓને મળવા પાત્ર તમામ હકો તથા સુવિધાઓ મળી રહે તે માટે જરૂરી તમામ કાર્યવાહી હાથ ધરવામાં આવશે. વધુમાં તેઓએ તમામ મહિલા કેદીઓને શુભેચ્છા પાઠવેલ કે, સદર કેમ્પેઇનમાં મહતમ લાભ લઇ શકે.